बृहत्संहिता/अध्यायः ८६
८६ शाकुनेऽ+अन्तरचक्राध्यायः ।।
 ऐन्द्र्यां दिशि शान्तायां विरुवन्नृपसंश्रितऽगमं वक्ति ।	
 [क्.शकुनिः] पूजालाभं मणिरत्नद्रव्यसम्प्राप्तिम् ।।	८६.०१ ।। 
 तदनन्तरदिशि कनकऽगमो भवेद्वाञ्छितार्थसिद्धिश्च ।	
 आयुधधनपूगफलऽगमस्तृतीये भवेद्भागे ।।	८६.०२ ।। 
 स्निग्धद्विजस्य सन्दर्शनं चतुर्थे तथाआहिताग्नेश्च ।	
 कोणे +अनुजीविभिक्षुप्रदर्शनं कनकलोहऽप्तिः ।।	८६.०३ ।। 
 याम्येनऽद्ये नृपपुत्रदर्शनं सिद्धिरभिमतस्यऽप्तिः ।	
 परतः स्त्रीधर्मऽप्तिः सर्षपयवलब्धिरप्युक्ता ।।	८६.०४ ।। 
 कोणाच्चतुर्थखण्डे लब्धिर्द्रव्यस्य पूर्वनष्टस्य ।	
 यद्वा तद्वा फलं अपि यात्रायां प्राप्नुयाद्याता ।।	८६.०५ ।। 
 यात्रासिद्धिः समदक्षिणेन शिखिमहिषकुक्कुटऽप्तिश्च ।	
 याम्याद्द्वितीयभागे चारणसङ्गः शुभं प्रीतिः ।।	८६.०६ ।। 
 ऊर्ध्वं सिद्धिः कैवर्तसङ्गमो मीनतित्तिरऽद्याप्तिः ।	
 प्रव्रजितदर्शनं तत्परे च पक्वान्नफललब्धिः ।।	८६.०७ ।। 
 नैरृत्यां स्त्रीलाभस्तुरगालङ्कारदूतलेखऽप्तिः ।	
 परतो +अस्य चर्मतत्शिल्पिदर्शनं चर्ममयलब्धिः ।।	८६.०८ ।। 
 वानरभिक्षुश्रवणावलोकनं नैरृतात्तृतीयांशे ।	
 फलकुसुमदन्तघटितऽगमश्च कोणाच्चतुर्थांशे ।।	८६.०९ ।। 
 वारुण्यां अर्णवजातरत्नवैदूर्य[क्.वैडूर्य]मणिमयप्राप्तिः ।	
 परतो +अतः शबरव्याधचौरसङ्गः पिशितलब्धिः ।।	८६.१० ।। 
 परतो +अपि दर्शनं वातरोगिणां चन्दनागुरुप्राप्तिः ।	
 आयुधपुस्तकलब्धिस्तद्वृत्तिसमागमश्चऊर्ध्वम् ।।	८६.११ ।। 
 वायव्ये फेनकचामराउर्णिकऽप्तिः समेति कायस्थः ।	
 मृन्मयलाभो +अन्यस्मिन्वैतालिकडिण्डिभाण्डानाम् ।।	८६.१२ ।। 
 वायव्याच्च तृतीये मित्रेण समागमो धनप्राप्तिः ।	
 वस्त्राश्वऽप्तिरतः परं इष्टसुहृत्सम्प्रयोगश्च ।।	८६.१३ ।। 
 दधितण्डुललाजानां लब्धिरुदग्दर्शनं च विप्रस्य ।	
 अर्थावाप्तिरनन्तरं उपगच्छति सार्थवाहश्च ।।	८६.१४ ।। 
 वेश्यावटुदाससमागमः परे शुक्ल[क्.शुष्क]पुष्पफललब्धिः ।	
 *अत ऊर्ध्वं[क्.अतः परं] चित्रकरस्य दर्शनं चित्रवस्त्रऽप्तिः[क्.वस्त्रसम्प्राप्तिः] ।।	८६.१५ ।। 
 ऐशान्यां देवलकौपसङ्गमो धान्यरत्नपशुलब्धिः ।	
 प्राक्प्रथमे वस्त्राप्तिः समागमश्चापि बन्धक्या ।।	८६.१६ ।। 
 रजकेन समायोगो जलजद्रव्यऽगमश्च परतो +अतः ।	
 हस्त्युपजीविसमाजश्चास्माद्धनहस्तिलब्धिश्च ।।	८६.१७ ।। 
 द्वात्रिंशत्प्रविभक्तं दिक्चक्रं *वास्तुवत्सनेम्युक्तम्[क्.वास्तुबन्धने  अप्युक्तम्] ।	
 अरनाभिस्थैरन्तः फलानि नवधा विकल्प्यानि ।।	८६.१८ ।। 
 नाभिस्थे बन्धुसुहृत्समागमस्तुष्टिरुत्तमा भवति ।	
 प्राग्रक्तपट्टवस्त्रऽगमस्त्वरे नृपतिसंयोगः ।।	८६.१९ ।। 
 आग्नेये कौलिकतक्षपारिकर्माश्वसूतसंयोगः ।	
 लब्धिश्च तत्कृतानां द्रव्याणां अश्वलब्धिर्वा ।।	८६.२० ।। 
 नेमीभागं बुद्ध्वा नाभीभागं च दक्षिणे यो +अरः ।	
 धार्मिकजनसंयोगस्तत्र भवेद्धर्मलाभश्च ।।	८६.२१ ।। 
 उस्राक्रीडककापालिकऽगमो नैरृते समुद्दिष्टः ।	
 वृषभस्य चात्र लब्धिर्माषकुलत्थऽद्यं अशनं च ।।	८६.२२ ।। 
 अपरस्यां दिशि यो +अरस्तत्रऽसक्तिः कृषीवलैर्भवति ।	
 सामुद्रद्रव्यसुसारकाचफलमद्यलब्धिश्च ।।	८६.२३ ।। 
 भारवहतक्षभिक्षुकसन्दर्शनं अपि च वायुदिक्संस्थे ।	
 तिलककुसुमस्य लब्धिः सनागपुन्नागकुसुमस्य ।।	८६.२४ ।। 
 कौबेर्यां दिशि *यो +अरस्तत्रस्थो[क्.शकुनः शान्तायां] वित्तलाभं आख्याति ।	
 भागवतेन समागमनम्[क्.ऊ.समागमम्] आचष्टे पीतवस्त्रैश्च ।।	८६.२५ ।। 
 ऐशाने व्रतयुक्ता वनिता सन्दर्शनं समुपयाति ।	
 लब्धिश्च परिज्ञेया कृष्णायःशस्त्र[क्.कृष्णायोवस्त्र]घण्टानाम् ।।	८६.२६ ।। 
 याम्ये +अष्टांशे पश्चाद्द्विषट्त्रिसप्ताष्टमेषु मध्यफला ।	
 सौम्येन च द्वितीये शेषेष्वतिशोभना यात्रा ।।	८६.२७ ।। 
 अभ्यन्तरे तु नाभ्यां शुभफलदा भवति षट्सु चारेषु ।	
 वायव्यानैरृतयोररयोः[क्.?उभय्योः] क्लेशावहा यात्रा ।।	८६.२८ ।। 
 शान्तासु दिक्षु फलं इदं उक्तं दीप्तास्वतो +अभिधास्यामि ।	
 ऐन्द्र्यां भयं नरेन्द्रात्समागमश्चएव शात्रूणाम् ।।	८६.२९ ।। 
 तदनन्तरदिशि नाशः कनकस्य भयं सुवर्णकाराणाम् ।	
 अर्थक्षयस्तृतीये कलहः शस्त्रप्रकोपश्च ।।	८६.३० ।। 
 अग्निभयं च चतुर्थे भयं आग्नेये च भवति चौरेभ्यः ।	
 कोणादपि द्वितीये धनक्षयो नृपसुतविनाशः ।।	८६.३१ ।। 
 प्रमदागर्भविनाशस्तृतीयभागे भवेच्चतुर्थे च ।	
 हैरण्यककारुकयोः प्रध्वंसः शस्त्रकोपश्च ।।	८६.३२ ।। 
 अथ पञ्चमे नृपभयं मारीमृतदर्शनं च वक्तव्यम् ।	
 षष्ठे तु भयं ज्ञेयं गन्धर्वाणां सडोम्बानाम् ।।	८६.३३ ।। 
 धीवरशाकुनिकानां सप्तमभागाद्[क्.भागे] भयं भवति दीप्ते ।	
 भोजनविघात उक्तो निर्ग्रन्थभयं च तत्परतः ।।	८६.३४ ।। 
 कलहो नैरृतभागे रक्तस्रावो +अथ शस्त्रकोपश्च ।	
 अपराद्ये चर्मकृतं विनश्यते चर्मकारभयम् ।।	८६.३५ ।। 
 तदनन्तरं[क्.तदनन्तरे] परिव्राट्श्रवणभयं तत्परे त्वनशनभयम् ।	
 वृष्टिभयं वारुण्ये श्वतस्कराणां भयं परतः ।।	८६.३६ ।। 
 वायुग्रस्तविनाशः परे परे शस्त्रपुस्त*वार्तानाम्[क्.वार्त्तानाम्] ।	
 कोणे पुस्तकनाशः परे विषस्तेनवायुभयम् ।।	८६.३७ ।। 
 परतो वित्तविनाशो मित्रैः सह विग्रहश्च विज्ञेयः ।	
 तस्यऽसन्ने +अश्ववधो भयं अपि च पुरोधसः प्रोक्तम् ।।	८६.३८ ।। 
 गोहरणशस्त्रघातावुदक्परे सार्थघातधननाशौ ।	
 आसन्ने च श्वभयं व्रात्यद्विजदासगणिकानाम् ।।	८६.३९ ।। 
 ऐशानस्यऽसन्ने चित्राम्बरचित्रकृद्भयं प्रोक्तम् ।	
 ऐशाने त्वग्निभयं दूषणं अप्युत्तमस्त्रीणाम् ।।	८६.४० ।। 
 प्राक्तस्यएवऽसन्ने दुःखौत्पत्तिः स्त्रिया विनाशश्च ।	
 भयं ऊर्ध्वं रजकानां विज्ञेयं काच्छिकानां च ।।	८६.४१ ।। 
 हस्त्यारोहभयं स्याद्द्विरदविनाशश्च मण्डलसमाप्तौ ।	
 अभ्यन्तरे तु दीप्ते पत्नीमरणं ध्रुवं पूर्वे ।।	८६.४२ ।। 
 शस्त्रानलप्रकोपऽग्नेये वाजिमरणशिल्पिभयम् ।	
 याम्ये धर्म*विनाशो +अपरे[क्.विनाशः परे] +अग्न्यवस्कन्दचोक्षवधाः ।।	८६.४३ ।। 
 अपरे तु कर्मिणां भयं अथ कोणे चानिले खरौष्ट्रवधः ।	
 अत्रएव मनुष्याणां विसूचिका[क्.विशूचिका]विषभयं भवति ।।	८६.४४ ।। 
 उदगर्थविप्रपीडा दिश्यैशान्यां तु चित्तसन्तापः ।	
 ग्रामीणगोपपीडा च तत्र नाभ्यां तथाआत्मवधः ।।	८६.४५ ।।